open-index/open-wikipedia-markdown huggingface dataset:
விஜய் குமார் தாதா

**விஜய் குமார் தாதா** (*Vijay Kumar Dada*) என்பவர் இந்தியக் கண் மருத்துவர்  மற்றும் சர் கங்கா ராம் மருத்துவமனை (புது தில்லி) ஆலோசகர் ஆவார். இவர் அகில இந்திய மருத்துவ அறிவியல் கழகத்தின் மருத்துவர் ஆர். பி. கண் மருத்துவ அறிவியல் மையத்தின் முன்னாள் தலைவர் மற்றும் மாணவர் ஆவார். இவர் கண்புரை மற்றும் கண் அழுத்த நோய் போன்ற கண் நோய்கள் குறித்துப் பல கட்டுரைகளை எழுதியுள்ளார். தேசிய மருத்துவ அறிவியல் கழகத்தின் தேர்ந்தெடுக்கப்பட்ட சகாவான தாதா, இந்திய அரசால் 2002-ல் நான்காவது மிக உயர்ந்த இந்தியக் குடிமகன் விருதான பத்மசிறீ விருதைப் பெற்றார்.

## மேலும் பார்க்கவும்

* கண்புரை
* கண் அழுத்த நோய்

## மேற்கோள்கள்

## வெளி இணைப்புகள் ==*
* 

பகுப்பு:Articles with hCards
பகுப்பு:வாழும் மக்கள்
பகுப்பு:பத்மசிறீ விருது பெற்ற மருத்துவத்துறையினர்
கல்யாண் பானர்ஜி

**கல்யாண் பானர்ஜி** (*Kalyan Banerjee*) என்பவர் புது தில்லியைச் சேர்ந்த இந்திய ஓமியோபதி மருத்துவர் ஆவார். மிஹிஜான் ஓமியோபதி நிறுவனத்தின் முன்னாள் மாணவரான இவர் 1977-ல் புது தில்லியின் சித்தரஞ்சன் பூங்காவில் உள்ள ஓமியோபதி சுகாதார மையமான மருத்துவர் கல்யாண் பானர்ஜி மருத்துவ மையத்தினை நிறுவினார். இவர் மத்திய சுகாதாரம் மற்றும் குடும்ப நல அமைச்சகத்தில் உள்ள ஓமியோபதி ஆராய்ச்சிக்கான மத்தியக் குழு போன்ற பல அரசு நிறுவனங்களுடன் தொடர்புடையவர். இக்குழுவின் உறுப்பினராகவும், அமைச்சகத்தின் ஓமியோபதி ஆராய்ச்சிக்கான மத்தியக் குழுவில் உறுப்பினராகவும் இருந்தார். ஆயுஷ், ஓமியோபதி மருந்தியல் குழு மற்றும் நிலையான நிதிக் குழுவில் உறுப்பினராக இடம் பெற்றுள்ளார். 2009ஆம் ஆண்டில், மருத்துவத் துறையில் இவர் ஆற்றிய பணிக்காக இந்திய அரசு இவருக்கு நான்காவது உயரிய குடிமகன் விருதான பத்மசிறீ விருதை வழங்கியது.

## மேற்கோள்கள்

பகுப்பு:Articles with hCards
பகுப்பு:வாழும் மக்கள்
பகுப்பு:பத்மசிறீ விருது பெற்ற மருத்துவத்துறையினர்
இரத்தின் தத்தா

**இரத்தின் தத்தா** (*Rathin Datta*)(1931 - 27 சனவரி 2020) திரிபுராவைச் சேர்ந்த இந்திய மருத்துவர். இவர் பத்மசிறீ மற்றும் விடுதலைப் போரின் நண்பர்கள் கௌரவத்தைப் பெற்றவர்.

## வாழ்க்கை
தத்தா 1931ஆம் ஆண்டு அசாமில் உள்ள மங்கல்தோயில் பிறந்தார். பள்ளிப் படிப்பினை சில்லாங்கில் முடித்தார். பின்னர், திப்ருகாரில் உள்ள அசாம் மருத்துவக் கல்லூரியில் பட்டப்படிப்பை முடித்தார். பின்னர் இவர் பிதான் சந்திர ராயின் கீழ் பயிற்சி பெற்றார். அரச அறுவையிலாளர் கல்லூரியில் உதவித்தொகையுடன் கூடிய கல்வி கற்க இலண்டன் சென்றார்

## மருத்துவ பணி
இலண்டனில் பயிற்சியினை முடித்து, இந்தியா திரும்பிய தத்தா, அறுபதுகளின் பிற்பகுதியில் திரிபுரா சுகாதார பணியில் சேர்ந்தார். வங்காளதேச விடுதலைப் போரின் போது வங்காளதேச விடுதலைப் போராளிகளுக்கும் இந்திய வீரர்களுக்கும் சிகிச்சை அளித்தார். இவர் 1971-ல் பல உயிர்களைக் காப்பாற்றினார். இவர் 1992-ல் திரிபுரா சுகாதார சேவைகளின் இயக்குநராகவும் சிறப்பு செயலாளராகவும் பணியாற்றினார்.

மருத்துவத்தில் தத்தா செய்த பங்களிப்பிற்காக 1992-ல் பத்மசிறீ விருது இவருக்கு வழங்கப்பட்டது. திரிபுராவிலிருந்து பத்மசிறீ விருது பெற்ற இரண்டாவது நபர் இவர். வங்காளதேச விடுதலைப் போரில் இவர் ஆற்றிய பங்களிப்பிற்காக 2012-ல் விடுதலைப் போரின் நண்பர்கள் விருது பெற்றார்.

## இறப்பு
தத்தா 27 சனவரி 2020 அன்று தனது 88ஆவது வயதில் கொல்கத்தாவில் உள்ள தனது சொந்த வீட்டில் காலமானார்.

## மேற்கோள்கள்

பகுப்பு:பத்மசிறீ விருது பெற்ற மருத்துவத்துறையினர்
பகுப்பு:திரிபுரா நபர்கள்
பகுப்பு:2020 இறப்புகள்
பகுப்பு:1931 பிறப்புகள்
தொட்டபசவப்பா கோயில்

**தொட்டபசவப்பா கோயில்** (*Doddabasappa Temple*)  என்பது 12 ஆம் நூற்றாண்டின் மேலைச் சாளுக்கியர் காலத்திய கட்டிடக்கலையை அடிப்படையாகக் கொண்டு கட்டப்பட்ட ஒரு கோயிலாகும்.  இது இந்தியாவின் கர்நாடக மாநிலம் தம்பாலில் உள்ளது. தம்பால் கடக் நகருக்கு தென்கிழக்கே 20 கி.மீ. (12 மைல்) தொலைவிலும், கொப்பள் மாவட்டத்தில் உள்ள இட்டாகிக்கு தென்மேற்கே 24 கி.மீ. (15 மைல்) தொலைவிலும் உள்ளது. இங்கு கருவறையில் ஒரு சிவலிங்கம் உள்ளது. கோயில் உட்புறம் ஒரு நிலையான கட்டுமானம் மற்றும் ஒரு கருவறையும், ஒரு முன்மண்டபமும் , ஒரு முக்கிய மண்டபமும் உள்ளது. முன்மண்டபம் கருவறையை மண்டபத்துடன் இணைக்கிறது. மேலைச் சாளுக்கிய நினைவுச்சின்னங்கள், தற்போதுள்ள திராவிடக் கட்டிடக்கலை (தென்னிந்திய) கோயில்களின் பிராந்திய மாறுபாடுகள், கர்நாடக திராவிட கட்டிடக்கலை பாரம்பரியத்தை வரையறுக்கின்றன.

### விண்மீன் திட்டம்
[வலது|thumb| [தம்பால்|தம்பாலில் உள்ள கிபி 12 ஆம் நூற்றாண்டைச் சேர்ந்த, தொட்டா பசவப்பா கோயில் விமானத்தின் இருபத்தி நான்கு புள்ளிகள் கொண்ட விண்மீன் திட்டம்]]
24-புள்ளிகள் கொண்ட தடையற்ற   வடிவமைப்பு இந்த கோயிலின் முக்கிய அம்சமாகக் கருதப்படுகிறது. மேலும், சோப்புக்கற்களைக் கொண்டு இதன் கட்டுமானம் எழுப்பப்பட்டுள்ளது.

## சான்றுகள்

## வெளி இணைப்புகள்
* Dambal
* Dambal a religious symphony
## குறிப்புகள்
* 
* 
* 

பகுப்பு:சாளுக்கியர்
பகுப்பு:பன்னிரண்டாம் நூற்றாண்டு இந்துக் கோயில்கள்
பகுப்பு:கர்நாடகாவில் உள்ள சிவன் கோயில்கள்
பகுப்பு:கர்நாடக வரலாறு
பகுப்பு:கர்நாடகத் தொல்லியற்களங்கள்
பகுப்பு:கதக் மாவட்டம்
நர்கோனா அரண்மனை

thumb
thumb| நர்கோனா அரண்மனை
**நர்கோனா அரண்மனை** (*Nargona Palace*) என்பது இந்தியாவின் பீகார் மாநிலத்திலுள்ள தர்பங்காவில் அமைந்துள்ளது. இந்த அரண்மனை ராஜ் தர்பங்காவில் கட்டப்பட்ட கடைசி அரச அரண்மனையாகும்.

## வரலாறு
1934 இல் பீகாரின் வடக்குப் பகுதியை உலுக்கிய நேபாள-பீகார் பூகம்பத்தில் அழிந்த முக்கிய நகரங்களில் தர்பங்கா நகரமும் ஒன்றாகும். கிட்டத்தட்ட முழு நகரமும் அழிந்து போனது. தர்பங்காவிலுள்ள அரண்மனைகளும் பெரும் சேதத்தை சந்தித்தன. மோதி மகால் அரண்மனை பூகம்பத்தில் முற்றிலுமாக அழிக்கப்பட்டது. ஆனந்த் பாக் அரண்மனை மற்றும் ராம் பாக் அரண்மனை கடுமையாக சேதமடைந்து நிலநடுக்கத்திற்குப் பிறகு மீண்டும் கட்டப்பட்டன. அந்த காலத்தில் தர்பங்காவை நிர்வகித்த மிதிலை பிரதேசத்தின் மகாராஜா காமேசுவர் சிங் என்ற பிராமண ஆட்சியாளர், பூகம்பத்தை எதிர்க்கும் தொழில்நுட்பத்துடன் புதிய அரண்மனையை கட்ட முடிவு செய்தார்.  அரண்மனை கட்டப்பட்டபோது பூகம்பத்தை எதிர்க்கும் அம்சங்களை உள்ளடக்கிக் கட்டப்பட்டது. பூகம்பத்தைத் தாங்கும் திறன் 1988 இல் பீகாரில் மற்றொரு நிலநடுக்கம் ஏற்பட்டபோது நிரூபிக்கப்பட்டது. பூகம்பத்தை எதிர்க்கும் தொழில்நுட்பத்தை உள்ளடக்கிய இந்தியாவின் முதல் கட்டிடம் இதுவாகும்.

## தற்போதைய நிலை
அரண்மனையும் அதனைச் சுற்றியுள்ள தோட்டம், பழத்தோட்டங்கள், மற்றும் ராஜ் தர்பங்காவின் தலைமை அலுவலக கட்டிடம் ஆகியவை 1972 இல் பீகார் அரசுக்கு ஒரு பல்கலைக்கழகத்தை நிறுவுவதற்காக நன்கொடையாக வழங்கப்பட்டது. இப்போது லலித் நாராயண் மிதிலா பல்கலைக்கழகம் என்றா பெயரில் இயங்கி வருகிறது. 

## சான்றுகள்

பகுப்பு:பீகார் வரலாறு
பகுப்பு:அரண்மனைகள்
மக்வான்பூரின் சேனர்கள்

**மக்வான்பூர் சேனர்கள்** (*Senas of Makwanpur*)  நேபாளத்தின் மிதிலைப் பகுதியின் வடக்குப் பகுதிகளில் அமைந்திருந்த ஒரு பேரரசு ஆகும். இவர்களின் வரலாற்றின் ஒரு பகுதியாக, 1675 வரை, அவர்கள் தர்பங்கா  இராச்சியத்திற்கு அடிபணிந்து ஆட்சி செய்து வந்தனர். மேலும் அவர்களுக்கு கப்பம் செலுத்தி வந்தனர். மக்வான்பூர் போருக்குப் பின்னர் நேபாளத்தை ஒருங்கிணைத்த போது பிருத்வி நாராயண் ஷாவால் நேபாளத்துடன் இணைக்கப்பட்டனர். போரில் மக்வான்பூர் வீரர்களில் 60 கோர்காலி வீரர்கள் காயமடைந்தனர். மேலும், 400 வீரர்கள் இறந்தனர். 

மக்வான்பூரை ஆண்ட சென் மன்னர்களின் ஆட்சி மொழி மைதிலி.

## தோற்றம்
வங்காளத்தில் சென் வம்சத்தின் வீழ்ச்சிக்குப் பிறகு, இவர்களின் சந்ததியினர் நாட்டின் பல்வேறு பகுதிகளுக்குச் சென்றதாக நம்பப்படுகிறது. மிதிலையின் வடக்குப் பகுதிகளில் ஒரு குடும்பம் குடியேறியதாகவும் நம்பப்படுகிறது. 13 ஆம் நூற்றாண்டின் முதல் பாதியில் நவீனகால சப்தரி மாவட்டத்திலுள்ள ரூபநகரில் முதலில் குடியேறிய முகுந்தசேனா என்ற சேனா குடும்பத்தின் உறுப்பினரால் மக்வான்பூர் குடும்பம் நிறுவப்பட்டது. மக்வான்பூர் பகுதியை கைப்பற்றும் வரை அவர் தனது ஆட்சியை மெதுவாக விரிவுபடுத்தினார். இராச்சியம் பால்பாவை நோக்கி விரிவடைந்து பின்னர் ராஜாபூர், தனஹு, லாமா, பியூதன், மதரியா, தர்ச்சா, ரைசிங்க, விநாயகப்பூர் மற்றும் குல்மி ஆகிய பகுதிகளிம் விரிவடைந்தது. 

1631 முதல் 1672 வரை ஆட்சி செய்த ஹரிஹரசேனன் என்ற மன்னன், ஒரு முஸ்லிம் நவாப்பின் கீழ் இருந்த கோந்த்தவரா பகுதியைக் கைப்பற்றிய பின்னர் *இந்துபதி* என்ற பட்டத்தை வைத்துக் கொண்டார். 

## ஜகதசேனனின் கல்வெட்டு
மக்வான்பூர் இளவரசரான ஜகதசேனாவின் கல்வெட்டு, ஜனக்பூரில் ஜானகி ராம் மடாலயத்தில் கண்டுபிடிக்கப்பட்டது. இது மாநிலத்தின் பொருளாதார நிலையை வெளிச்சம் போட்டுக் காட்டுகிறது.

ஜானகி ராம் மடத்திற்கு மக்வான்பூர் சாம்ராஜ்யத்தால் நிதி உதவி செய்ய முடியவில்லை என்று கல்வெட்டு விவரிக்கிறது. 

## சான்றுகள்

பகுப்பு:நேபாள வரலாறு
பகுப்பு:இந்தியப் பேரரசுகள்
பகுப்பு:இந்துப் பேரரசுகள்
பகுப்பு:வங்காளம்
பகுப்பு:இந்திய அரச மரபுகள்
பகுப்பு:ஆசியாவின் முன்னாள் நாடுகள்
பகுப்பு:வங்காளதேச வரலாறு
பகுப்பு:மேற்கு வங்காளத்தின் வரலாறு
பகுப்பு:இந்திய வரலாறு
தர்கியா புள்ளிக்குருவி

**தர்கியா புள்ளிக்குருவி** (அறிவியல் பெயர்: *Jynx torquilla torquilla*) என்பது ஐரோவாசிய புள்ளிக்குருவியின் துணையினம் ஆகும். 

## விளக்கம்
தர்கியா புள்ளிக்குருவியானது கொண்டைக்குருவியை விடச் சற்றுச் சிறியதாக சுமார் 18 செ.மீ. நீளம் இருக்கும். இதன் அலகு, விழிப்படலம், கால்கள் ஆகியவை எல்லாம் பழுப்பு நிறத்தில் இருக்கும். இதன் உடலின் மேற்பகுதியானது கருஞ்சாம்பல்  நிறமாக இருக்கும், அதில் பழுப்பு நிறப்பட்டைகளோடும் மென் கோடுகளோடும் காட்டியளிக்கும். இதன் பிடரியில் இருந்து கரும் பட்டைக் கோடுகள் இருபுறமும் முதுகு நோக்கிச் செல்லும். கண்ணின் வழியாக ஒரு பழுப்புக்கோடு பின்னோக்கிச் செல்லக் காண இயலும். அதற்கு மேல் ஒரு சிறு வெள்ளைக்கோடும் காணப்படும். இறக்கைப் போர்வை இறகுகுகளின் மேல் வெண் புள்ளிகளும் பழுப்புக் கறைகளும் காணலாம். மோவாய், தொண்டை ஆகியன ஆழ்ந்த வெளிர் மஞ்சளாக நெருக்கமான சிறு கறுப்புப் பட்டைகளோடு காணப்படும். மார்பும், வயிறும் சிவப்புத் தோய்ந்த மஞ்சள் நிறமான வெண்மையாக இருக்கும். மார்பில் பழுப்புப் பட்டைகளோடு காட்சியளிக்கும். ஆணுக்கும் பெண்ணுக்கும் உருவ வேறுபாடு குறிப்பிடத்தகதாக இல்லை.

## பரவலும் வாழிடமும்
தர்கியா புள்ளிக்குருவியானது ஐரோப்பாவில் இனப்பெருக்கம் செய்கிறது. அங்கிருந்து குளிர்காலத்தில் இந்தியா போன்ற நாடுகளுக்கு வலசை வருகிறது. இவை தென்னிந்தியாவின் மேற்குத் தொடர்ச்சி மலைகள் சார்ந்த கேரளப் பகுதிகளில் காணப்பட்ட குறிப்புகள் உண்டு.

## நடத்தை
வலசை வரும் இப்பறவைகள் தனித்தோ இணையாகவோ திரியக்கூடியன. மரங்கொத்தி குடும்பத்தைச் சேர்ந்தவை என்றாலும் இவை தரையிலும் இரைதேடக்கூடியன. மரங்களில் இரை தேடும்போது மரங்கொத்திகளைப் போல கிளைகளில் நெடுக்குவாக்கில் தொங்குவதோடு, குருவிகளைப் போலக் குறுக்குவாக்கில் சிறிசிமிர்களில் அமர்ந்திருக்க காண இயலும். மரப்பட்டைகளிடையே உள்ள புழுபூச்சிகள், எறும்புகள் ஆகியவற்றை பிடித்தாலும் மரங்கொத்தியைப் போல அலகால் மரத்தை தட்டும் பழக்கம் இல்லாதது. தரையில் இரை தேடும்போது கரிக்குருவியைப் போல வாலை நிமிர்த்திக் கொள்ளும். எறும்புகளும், எறும்பு முட்டைகளுமே இதன் முதன்மை உணவாகும்.

இவை ஐரோப்பாவில் இனப்பெருக்கம் செய்பவை. அங்கு மரப் பொந்துகளில் இவை கூடு கட்டுகின்றன. மே மற்றும் சூன் மாதங்களில் ஏழு முதல் பத்து வரையில் வெள்ளை முட்டைகளை இடுகின்றன.

## மேற்கோள்கள்

பகுப்பு:ஐரோவாசியப் பறவைகள்
பகுப்பு:தென்னிந்தியப் பறவைகள்
ரேடியம் குளோரேட்டு

**ரேடியம் குளோரேட்டு** (*Radium chlorate*) என்பது Ra(ClO3)2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியல் சேர்மமாகும். ரேடியமும், குளோரின் ஆக்சிசன் ஆகிய தனிமங்கள் சேர்ந்து இச்சேர்மம் உருவாகிறது.

## தயாரிப்பு
சோடியம் குளோரேட்டு சேர்மத்துடன் ரேடியம் குளோரைடு சேர்மத்தைச் சேர்த்து வினைபுரியச் செய்து ரேடியம் குளோரேட்டை தயாரிக்கலாம்:

::

## இயற்பியல் பண்புகள்
வெண்மை நிறத்தில் திண்மமாகத் தோன்றும் இச்சேர்மம் நீரில் கரையாது.

ரேடியம் குளோரேட்டு ஒரு சிறந்த ஆக்சிசனேற்றியாகச் செயல்படுகிறது.

## மேற்கோள்கள்

பகுப்பு:ரேடியம் சேர்மங்கள்
பகுப்பு:குளோரேட்டுகள்
இந்தியத் தேசிய காற்பந்து அணியின் தலைவர்கள் பட்டியல்

**இந்தியத் தேசிய காற்பந்து அணியின் தலைவர்கள் பட்டியல்** (*List of India national football team captains*) என்பது **[[இந்திய தேசிய காற்பந்து அணி|இந்தியத் தேசிய காற்பந்து அணியின்]]** அனைத்து தலைவர்களின் பட்டியல் ஆகும்.

இந்தியத் தேசிய காற்பந்து அணியின் முதல் சர்வதேச சுற்றுப்பயணத்தில் இந்திய அணியின் தலைவர் கோசுதா பால் ஆவார். 1937-ல் அனைத்து இந்தியக் கால்பந்துக் கூட்டமைப்பு உருவாவதற்கு முன்பு இந்திய கால்பந்து சங்கத்தின் (வங்காளம்) கட்டுப்பாட்டின் கீழ் இப்போட்டி ஏற்பாடு செய்யப்பட்டது. அனைத்திந்திய காற்பந்து கூட்டமைப்பின் முதல் சர்வதேச சுற்றுப்பயணத்தில் இந்தியாவை வழிநடத்திய அணித்தலைவர் கருணா பட்டாச்சார்யா ஆவார். இவர் 1938ஆம் ஆண்டு செப்டம்பர் 3ஆம் தேதி ஆத்திரேலியாவிற்கு எதிரான முதல் சர்வதேச போட்டியில் இந்தியாவிற்குத் தலைமை தாங்கினார்.

பின்வரும் அட்டவணையில் இந்தியத் தேசிய காற்பந்து அணியின் தலைவராக இருந்த வீரர்கள், துணைத்தலைவர்கள் மற்றும் அவர்கள் வழிநடத்திய சர்வதேச போட்டிகள் ஆகியவை அடங்கும்.

## அணித்தலைவர் பட்டியல்

### முக்கிய போட்டிகளின் அணித்தலைவர்கள்

* **தடித்த என்பது** போட்டி வெற்றியாளர்களைக் குறிக்கிறது
* *சாய்வு* போட்டி நடத்துபவர்களைக் குறிக்கிறது

## மேற்கோள்கள்

## வெளி இணைப்புகள்

* இந்திய கால்பந்து சர்வதேச அணிகளின் தரவுத்தளம் (காப்பகம்)

பகுப்பு:கால்பந்துப் போட்டிகள்
உணர்திறமையவாதம்

**உணர்திறமையவாதம்** அல்லது **உணர்திறவாதம்** (**Sentiocentrism**, **sentio-centrism**, அல்லது **sentientism**) என்பது உணர்திறனுள்ள உயிர்களை தார்மீக அக்கறை எனும் வளையத்தின் மையத்தில் வைக்கும் ஒரு நெறிமுறைப் பார்வை ஆகும். மனிதர்களோடு கூட உணர்திறனுள்ள பிற விலங்குகளும் உரிமைகளையும் நலத்தேவைகளையும் கொண்டுள்ளன என்றும் இவையாவும் கருத்தில் கொள்ளப்பட வேண்டியவை என்றும் வலியுறுத்தும் மெய்யியல் தத்துவமே உணர்திறவாதமாகும்.

உணர்திறமையவாதமானது வெவ்வேறு இனங்களைச் சேர்ந்த உணர்திற உயிரினங்களுக்கிடையே காட்டப்படும் பாகுபாட்டை விலங்கினவாதம் என்னும் தான்தோன்றித்தனமான பாகுபாடு என்று கருதுகிறது. ஒத்திசைவுள்ள உணர்திறமையவாத நம்பிக்கை என்பது அனைத்து உணர்திற உயிரினங்களையும் மதிக்க வல்லது. தங்களை மனிதநேயவாதிகள் என்று அடையாளப்படுத்திக் கொள்ளும் பலரும் குறிப்பாக மனிதநேயம் என்ற சொல் தெய்வீகத்துடன் முரண்பட்டு நிற்கும் இடங்களிலெல்லாம் தங்களை "உணர்திறவாதிகள்" அல்லது "உணர்திறமையவாதிகள்" என்றே உணர்கின்றனர். உணர்திறமையவாதமானது மனிதமையவாத சிந்தனையின் எதிர்ச் சிந்தனையாகத் திகழ்கிறது.

## சொல்லாக்கம்
உணர்திறமையவாதத்தைக் குறிக்கும் *செண்டியன்டிசம்* என்ற சொல் முதன் முதலாக 1977-ம் ஆண்டு ஜான் ரோட்மேன் என்பவரால் பயன்படுத்தப்பட்டது. ரோட்மேன்  பீட்டர் சிங்கரின் கருத்தாக்கத்தை "ஒரு வகையான விலங்குமைய உணர்திறமையவாதம்" என்று குறிப்பிடுகிறார். ஆண்ட்ரூ லின்சி என்பவர் 1980-ம் ஆண்டு இச்சொல்லை உணர்திறன் உள்ளவற்றை உணர்திறன் இல்லாதவற்றை காட்டிலும் மேலதிகமாக ஆதரிக்கும் ஒரு தன்னிச்சை அணுகுமுறையைக் குறிக்க வரையறுத்தார்.

## மேலும் காண்க

* அகிம்சை
* விலங்குரிமை
* மானுடமையவாதம்
* உணர்திறன்
* விலங்கினவாதம்
* நனிசைவம்
* காட்டு விலங்குத் துன்பம்
* தார்மீக வட்ட விரிவாக்கம்

## மேற்கோள்கள்

## மேலும் படிக்க
* MacClellan, Joel P (2012) "Minding Nature: A Defense of a Sentiocentric Approach to Environmental Ethics" *University of Tennessee*.

பகுப்பு:விலங்குரிமை
பகுப்பு:சமூகவியல்
எலிசபெத்தா பியராசோ

thumb|சிக்சுலப் விண்கல் மொத்தலின் முப்பருமானப் படிமம்.
**எலிசபெத்தா " பெத்தி " பியராசோ** *(Elisabetta "Betty" Pierazzo)* (1963 - 2011) 2002 முதல் 2011 வரை கோள் அறிவியல் நிறுவனத்தில் மூத்த  அறிவியலாளராக  இருந்தார். பியராசோ மொத்தல் குழிப்பள்ளத்தில்  புலமை பெற்றவர். அரிசோனா பல்கலைக்கழகத்தில் துணைப் பேராசிரியராகவும் இருந்தார்.

## வாழ்க்கையும் தொழிலும்
எலிசபெத்தா 1963, ஜூலை 4 அன்று இத்தாலியின் நோலேயில் தாய் மரியா சுக்காட்லினுக்கும் தந்தை நெரினோ பியராசோவுக்கும் ஆகியோருக்கு பிறந்தார். 1989 ஆம் ஆண்டில் பியராசோ தனது சொந்த ஊரான தக்சன் அரிசோனாவுக்கு குடிபெயர்ந்தார் , 1990 ஆம் ஆண்டில் அரிசோனா பல்கலைக்கழகத்தின் கோள் அறிவியல் பிரிவில் பட்டதாரிப் பள்ளியில் சேரத் தொடங்கினார். 1997 ஆம் ஆண்டில் அரிசோனா பல்கலைக்கழகத்தில் முனைவர் பட்டம் பெற்றார் , மேலும்  இவரது பணிக்காக ஜெரார்டு பி. கைப்பர் நினைவு விருது வழங்கப்பட்டது. 1997 முதல் 2002 வரை பியராசோ அரிசோனா பல்கலைக்கழகத்தில் தங்கி ஆராய்ச்சி உதவியாளராகப் பணியாற்றினார். 2007 ஆம் ஆண்டில் பியராசோ தனது  கீத் பவலை மணந்தார். அதே ஆண்டு பியராசோ ஆராய்ச்சி  என்ற நிலையில் இருந்து பி. எஸ். ஐ. யில் மூத்த அறிவியலாளராகப் பதவி உயர்வு பெற்றார்.

2002 ஆம் ஆண்டில் பியராசோ கோள் அறிவியல் நிறுவனத்தில்  ஓர் ஆராய்ச்சி  அறிவியலாராக பணியாற்றத் தொடங்கினார் , அங்கு  இவர் தொடக்க கால  புவி, செவ்வாய்,   ஐரோப்பா தொடர்பான விண்கல் தாக்கப் படிமத்தை ஆய்வு செய்தார். தைனோசர்களைக் கொன்றதாகக் கூறப்படும் சிக்சுலப் தாக்கம் பற்றிய தகவல்களை வழங்குவதில் பியராசோ குறிப்பிடத்தக்க வகையில் பணியாற்றினார். 2009 ஆம் ஆண்டில் , அரிசோனாவில் உள்ள பாரிங்கர் விண்கல் குழிப் பள்ளத் தாக்கப் படிமமாக்கம்  பற்றி நேசனல் ஜியோகிராபிக் இதழில் சிறப்பு மூன்று பகுதிகளாக " அறியப்பட்ட  அண்டம் " என்ற தலைப்பில் இடம்பெற்றது. இந்த நேரத்தில் பியராசோ அரிசோனா பல்கலைக்கழக  நிலா, கோள் ஆய்வகத்தில் துணை ஆசிரியராகவும் பணியாற்றினார் , அங்கு அவர் வானியற்பியல் கற்பித்தார். பியராசோ , இணை ஆசிரியர் டாக்டர் கார்டன் ஒசின்சுகியுடன் இணைந்து "  மொத்தல் கூழிப்பள்ளங்கள் நிகழ்வும் விளைவுகளும் " என்ற தலைப்பில் ஒரு புத்தகத்தை எழுதினார். இந்த புத்தகம் 2012 இல் வெளியிடப்பட்டது.

## இறப்பும் பின்னரும்
பியராசோ 2011 மே 15 அன்று தனது 47 வயதில் கருப்பையின்  மென்னிழைமக் கடும்புற்றால்என்ற அரிய புற்றுநோயால் இறந்தார். 1994 ஆம் ஆண்டில் கண்டுபிடிக்கப்பட்ட ஒரு முதன்மைப் பட்டைட் சிறுகோள் பியராசோவுக்கு அவரது  இறப்பிற்குப் பிறகு காணிக்கையாக்கப்பட்டது. இல் 2013  கோள் அறிவியல் நிறுவனம் பியராசோவின் நினைவாக ஒரு பன்னாட்டு மாணவர் பயண விருதை நிறுவியது , அங்கு மாணவர்கள் அமெரிக்காவில் உள்ள மாணவர்கள் வெளிநாட்டில் பட்டப்படிப்பு வேலையைத் தொடர உதவுவதற்காக  2,000 டாலர் வரை நிதியுதவி பெற விண்ணப்பிக்கலாம். கூடுதலாக , நிலாவில் ஒரு பள்ளம் 2015 இல்  இவருக்கு கணிக்கையாக்கப்பட்டது. இறுதியாக பியராசோவின் சொந்த ஊரான நோவேலில் உள்ள ஒரு பள்ளி  இவருக்குக் கணிக்கையாக்கப்பட்டது. இப்பள்ளி , 6 முதல் 9, 10 முதல் 12 வயதுடைய மாணவர்களுக்கு கற்பிக்கும் தொடக்க, நடுநிலைப் பள்ளியாக செயல்படுகிறது.

## மேற்கோள்கள்


பகுப்பு:2011 இறப்புகள்
பகுப்பு:1963 பிறப்புகள்
பகுப்பு:பெண் கோள் அறிவியலாளர்கள்
பகுப்பு:இத்தாலியப் பெண் அறிவியலாளர்கள்
ஜெசிக்கா மிங்க்

**ஜெசிகா மிங்க் (Jessica Mink)** (முன்னர் **டக்ளஸ் ஜான் மிங்க்**)  ஓர் அமெரிக்க மென்பொருள் உருவாக்குநரும்  ஆர்வர்டு, சுமித்சோனிய வானியற்பியல் மையத்தில் தரவுக் காப்பகவியலாளரும் ஆவார். யுரேனசு கோளைச் சுற்றியுள்ள வளையங்களைக் கண்டுபிடித்த குழுவில் இவரும் ஒருவராக இருந்தார்.

## இளமையும் தொழிலும்
இவர் 1951 ஆம் ஆண்டில்  இலிங்கன் நெப்ராசுக்காவில் பிறந்தார்.  1969 ஆம் ஆண்டில் டண்டி சமூக உயர்நிலைப் பள்ளியில் படிப்பை முடித்தார். 1973 ஆம் ஆண்டில் மாசசூசெட்சு தொழில்நுட்ப நிறுவனத்தில்  கோள் அறிவியலில்  இளம் அரிவியல். பட்டமும் (1973)  மூதறிவியல். பட்டமும் (1974) பெற்றார். 1976 முதல் 1979 வரை கார்னெல் பல்கலைக்கழகத்தில் வானியல் மென்பொருள் உருவாக்குநராக பணியாற்றினார். இந்த நேரத்தில்தான் யுரேனசைச் சுற்றியுள்ள வளையங்களைக் கண்டுபிடித்த குழுவில்  இவர் இருந்தார். குழுவிற்குள் தரவுக் குறைப்பு மென்பொருள்,  தரவுப் பகுப்பாய்விற்கு அவர் பொறுப்பாக இருந்தார். கார்னலில் பணிபுரிந்த பிறகு அவர் மீண்டும் மசாச்சூசட்சு தொழில்நுட்ப நிறுவனத்துக்குக்  குடிபெயர்ந்தார் , அங்கு அவர் நெப்டியூனின் வளையங்களைக் கண்டுபிடிப்பதில் பங்களித்தார்.  இவர் WCSகருவிகள்,RVSAO உள்ளிட்ட வானியற்பியலில் பொதுவாகப் பயன்படுத்தப்படும் பல மென்பொருள் தொகுப்புகளை எழுதியுள்ளார்.

முனைவர் பட்டம் இல்லாத போதிலும்   இவர் அமெரிக்க வானியல் கழகத்திலும் பன்னாட்டு வானியல் ஒன்றியத்திலும் உறுப்பினராக உள்ளார்.

## தனிப்பட்ட வாழ்க்கை
இவர் ஒரு  முனைப்பான மிதிவண்டி பயனர். மாசசூசெட்சு மிதிவண்டிக் கூட்டணியின் அதிகாரியாகவும் இயக்குநராகவும் பணியாற்றிய அவர் , 1991 முதல் கிழக்கு கடற்கரை பசுமைவழியின் மாசசூசெட்டசுப் பகுதியின் சாலைத் திட்டமிடுபவராகவும் இருந்து வருகிறார்.

இவர் ஒரு திருநங்கை பெண் , அவர் 2011 ஆம் ஆண்டில் தனது 60 வயதில் உலகுக்கு வெளிப்படுத்தினார். அதன்பிறகு அவர் தனது பாலியல் மாற்றப் பட்டறிவுகளைப் பற்றி பேசியுள்ளார். தொழில்முறைச் சூழலில் பாலியல் மாற்றத்தின் பட்டறிவுகளைப் பற்றிய இரண்டு கட்டுரைகளிலும் அவர் இடம்பெற்றார். வாண்டர்பில்ட்டு பல்கலைக்கழகத்தில் 2015 உள்ளடக்கிய வானியல் மாநாட்டின் இணை அமைப்பாளராக  இவர் இருந்தார்.

இவர் தற்போது மாசசூசெட்ஸில்  வாழ்ந்து வருகிறார்.  இவருக்கு ஒரு மகள் உள்ளார்.

## மேற்கோள்கள்

## வெளி இணைப்புகள்

* ஜெசிக்கா மிங்கின் முகப்புப்பக்கம்

பகுப்பு:பெண் கோள் அறிவியலாளர்கள்
பகுப்பு:அமெரிக்கக் கோள் அறிவியலாளர்கள்
பகுப்பு:மாசாச்சுசெட்டு தொழில்நுட்பக் கழக முன்னாள் மாணவர்கள்
பகுப்பு:வாழும் மக்கள்
பகுப்பு:1951 பிறப்புகள்
பகுப்பு:அமெரிக்கப் பெண் அறிவியலாளர்கள்
பகுப்பு:பெண் வானியலாளர்கள்
இராமன் கபூர்

**இராமன் கபூர்** (*Raman Kapur*) என்பவர் ஓர் இந்திய மருத்துவ முறையில் குத்தூசி மருத்துவ நிபுணர், எழுத்தாளர் மற்றும் இந்தியக் குத்தூசி மருத்துவ சங்கத்தின் தலைவர் ஆவார்.

## மருத்துவ பணி
இராமன் கபூர் புது தில்லியில் உள்ள சர் கங்கா ராம் மருத்துவமனையில் குத்தூசி மருத்துவம் துறைக்குத் தலைமை தாங்குகிறார். சீன மருத்துவத்தின் பெய்ஜிங் பல்கலைக்கழகத்துடன் இணைந்து குத்தூசி மருத்துவம் சார்ந்த படிப்புகளை நடத்தும் நிறுவனமான குத்தூசி மருத்துவம் மற்றும் இயற்கை மருத்துவ நிறுவனத்திற்குத் தலைவராகவும் உள்ளார். குத்தூசி மருத்துவம் பற்றிய மூன்று புத்தகங்களை எழுதியுள்ளார். இந்த புத்தகங்கள்*, குத்தூசி மருத்துவம் மற்றும் திசு சுத்திகரிப்பு முறைக்கான வழிகாட்டி*, *மருத்துவப் பயிற்சி* மற்றும் *குத்தூசி மருத்துவத்தில் மென்மையான லேசர்கள் - பொதுவான நோய்களுக்கான சிகிச்சை* மற்றும் குத்தூசி மருத்துவத்தில் முதுகலை பட்டய படிப்புக்கு இந்திரா காந்தி தேசிய திறந்தநிலை பல்கலைக்கழகத்தின் ஒத்துழைப்பாராகவும்உள்ளார்.

## கல்வி
கபூர் புது தில்லியில் உள்ள சல்வான் பொதுப் பள்ளியில் கல்வி கற்றார். கபூர் 1979-ல் புது தில்லி மருத்துவ அறிவியல் பல்கலைக்கழகத்தில் இளங்நிலை மருத்துவப் பட்டம் பெற்றார். இவர் 1982-ல் புது தில்லியில் தனது சொந்த பயிற்சியைத் தொடங்கினார், பின்னர் சர் கங்கா ராம் மருத்துவமனையில் ஆலோசகராகச் சேர்ந்தார். இறுதியில் குத்தூசி மருத்துவம் துறையின் தலைவரானார். 1987-ல், மெடிசினா ஆல்டர்நேட்டிவா இவருக்குக் குத்தூசி மருத்துவத்துவத்தில் முதுநிலை மருத்துவப் பட்டம் வழங்கியது.

## கவுரவமும் விருதுகளும்
மூன்று புத்தகங்கள் தவிர, கபூர் குத்தூசி மருத்துவம் சிகிச்சை பற்றிய பல கட்டுரைகளையும் எழுதியுள்ளார். இவர் *மெடிசினா ஆல்டர்நேட்டிவாவிடமிருந்து* தங்கப் பதக்கம் மற்றும் இந்திய வர்த்தக மற்றும் தொழில் சம்மேளனத்தின் இரத்தன் சிரோமணி விருதைப் பெற்றவர் மற்றும் சர்வதேச மாற்று மருந்து பல்கலைக்கழகத்தில் வருகைப் பேராசிரியராக உள்ளார். மருத்துவத்திற்கான இவரது பங்களிப்புகளுக்காக, இந்திய அரசு இவருக்கு 2008ஆம் ஆண்டில் பத்மசிறீ என்ற நான்காவது உயரிய குடிமக்கள் விருதை வழங்கியது. இந்த விருதைப் பெறும் முதல் குத்தூசி மருத்துவ நிபுணர் என்ற பெருமையை இவர் பெற்றார். இவர் மருத்துவர், குத்தூசி மருத்துவ நிபுணர் மற்றும் இவரது புத்தகங்களின் இணை ஆசிரியரான சுனிதா கபூரை மணந்தார்.

## மேலும் பார்க்கவும்

* கலர்பஞ்சர்

## மேற்கோள்கள்

பகுப்பு:Articles with hCards
பகுப்பு:வாழும் மக்கள்
பகுப்பு:பத்மசிறீ விருது பெற்ற மருத்துவத்துறையினர்
சுதம் கதே

**சுதம் கதே** (*Sudam Kate*) என்பவர் இந்தியச் சமூக ஆர்வலர், மருத்துவர் ஆவார். இவர் புனேயில் மகாராட்டிரா ஆரோக்கிய மண்டல் அமைப்புடன் செயல்பட்டு வருகிறார். 1972 முதல் மகாராட்டிரா, குசராத்து மற்றும் மத்தியப் பிரதேசத்தின் கிராமப்புற பழங்குடி சமூகங்களைச் சேர்ந்த 3000 அரிவாள்செல் சோகை நோயாளிகளைக் கண்டறிந்து சிகிச்சை அளித்துள்ளார். 2017ஆம் ஆண்டில், அமெரிக்காவைச் சேர்ந்த அரசுசாரா அமைப்பான அரிவாள்செல் சோகை 101 இவருக்கு “2017ஆம் ஆண்டின் அரிவாள்செல் சோகை ஆலோசகர் விருதை”  வழங்கியது. இவருக்கு 2019ஆம் ஆண்டில் இந்தியாவின் 4வது உயரிய குடிமகன் விருதான பத்மசிறீ விருது வழங்கப்பட்டது.

## மேற்கோள்கள்

பகுப்பு:இந்திய சமூகசேவகர்கள்
பகுப்பு:பத்மசிறீ விருது பெற்ற மருத்துவத்துறையினர்
பகுப்பு:வாழும் மக்கள்
தெற்கத்திய புள்ளி மரங்கொத்தி

**தெற்கத்திய புள்ளி மரங்கொத்தி** (அறிவியல் பெயர்: *Picumnus innominatus malayorum*) என்பது புள்ளி மரங்கொத்தியின் துணையினம் ஆகும்.

## விளக்கம்
சிட்டுக்குருவியை விடச் சிறியதான இப்பறவை சுமார் 10 செ.மீ. நீளம் இருக்கும். இதன் அலகு சிலேட் கறுப்பு நிறமாகவும், விழிப்படலம் சிவந்த பழுப்பு நிறமாகவும், கால்கள் ஆழ்ந்த ஈய நிறத்தில் இருக்கும். உடலின் மேற்பகுதி மஞ்சள் தோய்ந்த ஆலிவ் நிறத்தில் இருக்கும். உச்சந்தலை ஆரஞ்சும் கறுப்பும் கலந்த நிறத்தில் இருக்கும். கண்கள் வழியாகக் கறுப்புத் தோய்ந்த அகன்ற ஆலிவ் நிறப்பட்டை மேலும் கீழும் வெள்ளைக் கறைகள் அழகுபடுத்த கீழ் நோக்கிக் கழுத்து வரை செல்லக் காண இயலும். உடலின் அடிப்பகுதி மஞ்சள் கலந்த வெண்மையாகப் பெரிய கறுப்புக் கறைகளோடு காட்சியளிக்கும். வயிற்றிலும் வாலடியிலும் கறுப்புக் கறை கறுப்புப் பட்டையாக நீண்டு காட்சியளிக்கும். பெண் பறவையின் தலை உச்சியில் மஞ்சள் கலந்த ஆலிவ் நிறமாக முதுகின் நிறம்போன்றே காணப்படும்.

## பரவலும் வாழிடமும்
தெற்கத்திய புள்ளி மரங்கொத்தியானது தென்னிந்தியாவில் கிழக்கு, மேற்குத் தொடர்ச்சி மலைகள் சார்ந்த பகுதிகளில் ஈரம் மிகுந்த இலையுதிர் காடுகளிலும், மூங்கில் காடுகளிலும் காணப்படுகிறது.

## நடத்தை
தெற்கத்திய புள்ளி மரங்கொத்தியை கதிர்க்குருவி, பட்டாணிக் குருவி, பசையெடுப்பான் குருவி போன்ற சிறு பறவைகளின் இரைதேடும் கூட்டத்துடன் காணலாம். தனித்தும் இணையாகவும் மரக்கிளைகளைச் சுற்றியும், தாழ்வான சிமிறுகளில் அமர்ந்தும், இரைதேடும். இது அடிக்கடி மரங்கொத்தியைப் போல மரப்பட்டைகளை ஒலி உண்டாகும்படி அலகால் தட்டவும் செய்யும். இப்பறவை விரைந்து நேராக பறக்கும் இயல்பு உடையது. எறும்புகளையும், அதன் முட்டைகளையுமே இது முதன்மை உணவாக கொண்டுள்ளது. 'ஸ்பிட், ஸ்பிட்' என மென் குரல் கொடுப்பதோடு அலகால் மரப்பட்டைகளையும், மூங்கிளையும் தட்டி உரக்க ஒலி எழுப்பும்.

## இனப்பெருக்கம்
தெற்கத்திய புள்ளி மரங்கொத்தி சனவரி முதல் மார்ச் வரை இனப்பெருக்கம் செய்கிறது. மூங்கில் அல்லது காய்ந்த மரத்தில் பொந்து குடைந்து அதில் கூடமைத்து மூன்று அல்லது நான்கு வெள்ளை முட்டைகளை இடுகிறது. இவை அமைக்கும் பொந்துகள் ஒன்று முதல் ஐந்து மீட்டர் உயரத்தில் மூன்று செ.மீ இக்கும் குறைவான விட்டத்தில் அமைக்கின்றன.  

## மேற்கோள்கள்

பகுப்பு:தென்னிந்தியப் பறவைகள்
மிலிந்த் வசந்த கீர்த்தனே

**மிலிந்த் வசந்த் கீர்த்தனே** (*Milind Vasant Kirtane*) என்பவர் இந்தியக் காது, மூக்கு, தொண்டை அறுவை சிகிச்சை நிபுணர் ஆவார், இவர் மும்பையில் முதல் உட்செவிச்சுருள் பதிய அறுவை சிகிச்சை செய்ததாகக் கூறப்படுகிறது. இந்திய அரசு, 2014ஆம் ஆண்டில், மருத்துவத் துறையில் இவர் ஆற்றிய பங்களிப்பிற்காக நான்காவது உயரிய குடிமக்கள் விருதான பத்மசிறீ விருதை வழங்கி கௌரவித்தது.

## கல்வி
பிறப்பால் மகாராட்டிரரான மிலிந்த் வசந்த் கீர்த்தனே, கிங் எட்வர்ட் ஜான்ஸ் நினைவு மருத்துவமனை மற்றும் சேத் கோர்தந்தாஸ் சுந்தர்தாஸ் மருத்துவக் கல்லூரியில் ஓடோரினோலரிஞ்ஜாலஜியில்  பட்டம் பெற்றார். இவர் உட்செவிச்சுருள் பதியம், எண்டோஸ்கோபிக் சைனஸ் அறுவை சிகிச்சை மற்றும் நரம்பியல் ஆகியவற்றில் நிபுணத்துவம் பெற்றவர்.

## மருத்துவப் பணி
மும்பையில் உள்ள *ப்ரீச் கேண்டி மருத்துவமனை*, சபாயி மருத்துவமனை மற்றும் பிடி இந்துஜா தேசிய மருத்துவமனை மற்றும் மருத்துவ ஆராய்ச்சி மையம் போன்ற பல்வேறு மருத்துவமனைகளில் காது, மூக்கு, தொண்டை அறுவை சிகிச்சை நிபுணராக உள்ளார். இவர் 2300க்கும் மேற்பட்ட உட்செவிச்சுருள் பதிய அறுவை சிகிச்சைகளைச் செய்துள்ளார். மும்பையில் முதன்முதலில் உட்செவிச்சுருள் பதிய அறுவை சிகிச்சை செய்த பெருமை இவரையே சாரும்.

கீர்த்தனே, 2005ஆம் ஆண்டு இந்திய அரசாங்கத்தின் மரு. பி.சி. ராய்விருதை பெற்றார். தேசிய மருத்துவ அறிவியல் அகாதமியின் தேர்ந்தெடுக்கப்பட்ட சகா ஆனார். இவர் இந்தியாவின் மடலிடைக் குழிவு அகநோக்கியியல்  சமூகத்தின் நிறுவனர் தலைவர் மற்றும் இந்திய செவியியல் சமூகம் மற்றும் இந்திய செவிமிடற்றியல் சமூகம் ஆகியவற்றின் நிறுவனர்களில் ஒருவர். இவர் இந்தியாவின் காது மூக்கு தொண்டை நிபுணர்கள் சங்கத்தின் உறுப்பினராகவும் முன்னாள் தலைவராகவும் உள்ளார். கீர்த்தனே இந்தியாவிலிருந்து சுவீடனில் உள்ள பாரானி சமூகத்தின் உறுப்பினராகத் தேர்ந்தெடுக்கப்பட்ட முதல் இந்திய நபர் ஆவார் (1983).

கீர்த்தனே சமூக நடவடிக்கைகளில் தீவிர ஈடுபாடு கொண்டவர். மேலும் 50க்கும் மேற்அட்ட மருத்துவக் கட்டுரைகள் வெளியிட்டுள்ளார். செவியியல், *நியூரோட்டாலஜி* மற்றும் உள்நோக்கியல் எலும்பு அறை அறுவை சிகிச்சை பற்றிய புத்தகங்களையும் எழுதியுள்ளார்.

## வெளியீடுகள்
* 
* 
* 
* 
* 
* 
* 

## மேற்கோள்கள்

பகுப்பு:Articles with hCards
பகுப்பு:மரு. பி. சி. ராய் விருது பெற்றவர்கள்
பகுப்பு:பத்மசிறீ விருது பெற்ற மருத்துவத்துறையினர்
பகுப்பு:வாழும் மக்கள்
கல்தாஜி

thumb| கீழ் கல்தா குளம்
thumb| கல்தாஜியில் உள்ள ஸ்ரீ ஞான கோபால் ஜி கோவில்
**கல்தாஜி** (*Galtaji*) என்பது இந்திய மாநிலமான இராசத்தானிலுள்ள செய்ப்பூரிலிருந்து சுமார் 10 கிமீ தொலைவில் உள்ள ஒரு பண்டைய இந்து யாத்திரை தளமாகும். செய்ப்பூரைச் சுற்றியுள்ள மலைகளின் வளையத்தில் ஒரு குறுகிய பள்ளத்தில் கட்டப்பட்ட கோயில்களின் வரிசையை இந்த தளம் கொண்டுள்ளது. ஒரு இயற்கை நீரூற்று மலையின் மீது உயரமாக வெளிப்பட்டு கீழ்நோக்கி பாய்ந்து, பக்தர்கள் நீராடும் புனித குளங்களை நிரப்புகிறது. பார்வையாளர்களும் யாத்ரீகர்களும் பிளவுகளில் ஏறிச் செல்லலாம். உயரமான நீர்க் குளத்தைத் தாண்டி மலை உச்சியில் உள்ள கோயிலுக்கும் செல்லலாம். அங்கிருந்து செய்ப்பூரின் காட்சிகள் மற்றும் அதன் கோட்டைகள் பள்ளத்தாக்கு தளம் முழுவதும் கண்டு களிக்கலாம். கலாவ் என்ற துறவி இங்கு வாழ்ந்ததாகவும், தியானம் செய்ததாகவும், தவம் செய்ததாகவும் நம்பப்படுகிறது. 

## சிறீ கல்தா பீடம்
thumb| கல்தாஜி வாயில்
ஆரவல்லி மலைகளில் செய்ப்பூரின் கிழக்கே 10 கிமீ தொலைவில் உள்ள மலைப்பாதையில் இது கட்டப்பட்டுள்ளது.  15 ஆம் நூற்றாண்டின் முற்பகுதியில் இங்கு வாழ்ந்த இராமாநந்தரின் இராமானந்த சம்பிரதாயத்தை பின்பற்றுபவர்களாக உள்ளனர்.   இந்த சம்பிரதாயத்தைப் பின்பற்றிய யோகி பயஹரி கிருஷ்ணதாஸ் என்பவரது கட்டுப்பாட்டில் இருந்ததாகக் கூறப்படுகிறது.  அவர், 15 ஆம் நூற்றாண்டின் முற்பகுதியில் கல்தாவுக்கு வந்து, அந்த இடத்தில் இருந்த முந்தைய யோகிகளுக்குப் பதிலாக கல்தா காடியின் தலைவரானார். 

கல்தா வட இந்தியாவின் முதல் வைணவ இராமானந்த பீடமாகவும், இராமானந்தா பிரிவின் மிக முக்கியமான மையங்களில் ஒன்றாகவும் மாறியது.  

கோஸ்வாமி நாபா தாஸ் என்றா துறவியும் இங்கிருந்தார். அவர் துளசிதாசரை சந்தித்ததாக கூறப்படுகிறது.  கல்தா பீடம் என்பது ஜம்மு, பஞ்சாப் மற்றும் கீழ் இமாச்சலப் பிரதேசம் போன்ற இடங்களிலுள்ள இராமநந்திகளுக்கு இந்த இடம் (இச்சம்பிரதாயத்தை பின்பற்றுபவர்களை **இராமானந்திகள்** என்று அழைப்பர்.) ஒரு புனித யாத்திரை தளமாகும்.

கோவிலில் வட்டமான கூரைகள், செதுக்கப்பட்ட தூண்கள் மற்றும் வர்ணம் பூசப்பட்ட சுவர்கள் கொண்ட பல மண்டபங்கள் உள்ளன. இந்த வளாகம் ஒரு இயற்கை நீரூற்று மற்றும் 7 புனித குளங்களை உருவாக்கும் நீர்வீழ்ச்சிகளை சுற்றி அமைக்கப்பட்டுள்ளது. 

### சூரியன் கோவில்
மலையின் உச்சியில் சூரியக் கடவுளுக்கு அர்ப்பணிக்கப்பட்ட ஒரு சிறிய கோயில் உள்ளது. இது *சூர்யா மந்திர்* என்று அழைக்கப்படுகிறது. 

## தண்ணீர் குளங்கள்
thumb| கல்தாஜியின் கீழ் குளம்
இக்கோயில் அதன் இயற்கை நீரூற்றுகளுக்கு பெயர் பெற்றது. அதிலிருந்து நீர் குளங்களில். இங்கு ஏழு தொட்டிகள் உள்ளன. இதில் கல்தா குளம் மிகவும் புனிதமானது. அவை ஒருபோதும் வறண்டு போகாது. குறிப்பாக மகர சங்கராந்தி அன்று இக்குளத்தில் நீராடுவது மங்களகரமானதாகக் கருதப்படுகிறது. மேலும் ஆயிரக்கணக்கானோர் ஒவ்வொரு ஆண்டும் இங்கு நீராட வருகிறார்கள். 

## சான்றுகள்

பகுப்பு:வைணவ சமயம்
பகுப்பு:குசராத் வரலாறு
ரேடியம் ஐதராக்சைடு

**ரேடியம் ஐதராக்சைடு** (*Radium hydroxide*) என்பது  Ra(OH)2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியல் சேர்மமாகும். ரேடியமும், ஐதரசன் ஆக்சிசன் ஆகிய தனிமங்கள் சேர்ந்து இச்சேர்மம் உருவாகிறது.  சுழிய அயனி வலிமையில் நீரிய RaOH+ அயனி இணையின் நிலைப்புத்தன்மை  மாறிலியின் மதிப்பு ஐந்துக்கு சமமாகும்.  

## தயாரிப்பு
* ரேடியமும் தண்ணீரும் சேர்ந்து வினைபுரிந்தால் ரேடியம் ஐதராக்சைடு உருவாகும்:

::

*ரேடியம் ஆக்சைடு சேர்மமும்  தண்ணீரும் வினைபுரிந்தாலும் ரேடியம் ஐதராக்சைடு உருவாகும். இவ்வினையில் அதிக அளவிலான வெப்பம் வெளியிடப்படுகிறது:

::

*ரேடியம் நைட்ரேட்டுடன் சோடியம் ஐதராக்சைடு கரைசலை வினைபுரியச் செய்தும் ரேடியம் ஐதராக்சைடு தயாரிக்கப்படுகிறது

## இயற்பியல் பண்புகள்
ரேடியம் ஐதராக்சைடு நிறமற்ற படிகங்களாக உருவாகிறது. இது பேரியம் ஐதரக்சைடை விட அதிகமாக தண்ணீரில் கரைகிறது.  மேலும் அதிகமான காரப் பண்புகளையும் கொண்டுள்ளது.

ரேடியம் ஐதராக்சைடு Ra(OH)2·8H2O என்ற வாய்ப்பாட்டைக் கொண்ட நீரேற்றாகவும் உருவாகிறது.

ரேடியம் ஐதராக்சைடு நச்சு மற்றும் அரிக்கும் தன்மை கொண்ட வேதிப்பொருள் ஆகும். பேரியம் ஐதராக்சைடு (Ba(OH)2) மற்றும் இசுட்ரோன்சியம் ஐதராக்சைடு (Sr(OH)2) ஆகியவற்றை விட குறிப்பிடத்தக்க அளவு நச்சுத்தன்மை வாய்ந்தது.

## மேற்கோள்கள்

பகுப்பு:ரேடியம் சேர்மங்கள்
பகுப்பு:ஐதராக்சைடுகள்
ரேடியம் அயோடைடு

**ரேடியம் அயோடைடு** (*Radium iodide*) என்பது  RaI2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியல் சேர்மமாகும். ரேடியமும்,  அயோடின் ஆகிய தனிமங்கள் சேர்ந்து இச்சேர்மம் உருவாகிறது.

## தயாரிப்பு
ரேடியம் உலோகமும் ஐதரயோடிக் அமிலமும் சேர்ந்து வினைபுரிந்தால் ரேடியம் அயோடைடு உருவாகிறது:

::

*ரேடியமும் அயோடினும் வினைபுரிந்தாலும் ரேடியம் அயோடைடு உருவாகும்:

::

## இயற்பியல் பண்புகள்
ரேடியம் அயோடைடு நேர்சாய்சதுரப் படிகத்திட்டத்தில் படிகங்களாக உருவாகிறது. இதனுடைய கதிரியக்கப் பண்பின் காரணமாக சிதைந்து ஊதா நிறமாக மாறுகிறது. 
## மேற்கோள்கள்

பகுப்பு:ரேடியம் சேர்மங்கள்
பகுப்பு:அயோடைடுகள்
ரேடியம் அசைடு

**ரேடியம் அசைடு** (*Radium azide*) என்பது  Ra(N3)2  என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியல் சேர்மமாகும். ரேடியம்,  நைட்ரசன் ஆகிய தனிமங்கள் சேர்ந்து இச்சேர்மம் உருவாகிறது.

## தயாரிப்பு
ரேடியம் கார்பனேட்டை நீரிய ஐதரசோயிக் அமிலத்தில் கரைத்து அதன் விளைவாக வரும் கரைசலை ஆவியாக்குவதன் மூலம் ரேடியம் அசைடு தயாரிக்கலாம்.

## இயற்பியல் பண்புகள்
ரேடியம் அசைடு வெண்மையான படிகத் திண்மமாக உருவாகிறது.

## வேதியியல் பண்புகள்
180 முதல் 250 பாகை செல்சியசு வெப்பநிலைக்கு சூடுபடுத்தினால் ரேடியம் அசைடு சிதைவடைகிறது.:

:: 
## மேற்கோள்கள்

பகுப்பு:ரேடியம் சேர்மங்கள்
பகுப்பு:அசைடுகள்
ரேடியம் நைட்ரேட்டு

**ரேடியம் நைட்ரேட்டு** (*Radium nitrate*) என்பது  Ra(NO3)2  என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியல் சேர்மமாகும். ரேடியமும்,  நைட்ரசன் ஆகிய தனிமங்கள் சேர்ந்து இச்சேர்மம் உருவாகிறது.  வெள்ளை நிறத்தில் ஒரு திண்மமாக இது உருவாகிறது. ஆனால் இதன் பழைய உப்பு மாதிரிகள் மஞ்சள் கலந்த சாம்பல் நிறத்தில் இருக்கும். பேரியம் நைட்ரேட்டை விட இது குறைந்த கரைதிறன் கொண்டது. 280 ° செல்சியசு வெப்பநிலையில் பேரியம் நைட்ரேட்டு சிதைவடைந்து ரேடியம் ஆக்சைடாக மாறுகிறது.

## தயாரிப்பு
ரேடியம் கார்பனேட்டு அல்லது ரேடியம் சல்பேட்டுடன் நைட்ரிக் அமிலத்தைச் சேர்த்து வினைபுரியச் செய்தால் ரேடியம் நைட்ரேட்டு உருவாகும்.:
:RaCO3 + HNO3 → Ra(NO3)2 + CO2 + H2O
 
## மேற்கோள்கள்

பகுப்பு:ரேடியம் சேர்மங்கள்
பகுப்பு:நைட்ரேட்டுகள்
ரேடியம் அயோடேட்டு

**ரேடியம் அயோடேட்டு** (*Radium iodate*) என்பது  Ra(IO3)2  என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியல் சேர்மமாகும். ரேடியமும்,  அயோடின் ஆகிய தனிமங்கள் சேர்ந்து இச்சேர்மம் உருவாகிறது.
  
## இயற்பியல் பண்புகள்
நிறமற்ற படிகங்களாக ரேடியம் அயோடேட்டு உருவாகிறது. ரேடியம் அயோடேட்டு தண்ணீரில் மிகச் சிறிதளவே கரையும்.
 
## மேற்கோள்கள்

பகுப்பு:ரேடியம் சேர்மங்கள்
பகுப்பு:அயோடேட்டுகள்
அம்பா பிரசாத்து

**அம்பா பிரசாத்து** (*Amba Prasad (politician*))  இந்தியாவைச் சேர்ந்த ஓர் அரசியல்வாதியாவார். சார்கண்ட்டு மாநிலத்தைச் சேர்ந்த இவர் இந்திய தேசிய காங்கிரசு கட்சியின்  உறுப்பினராகச் செயல்பட்டார்.  2019 ஆம் ஆண்டு  நடைபெற்ற சட்டமன்றத் தேர்தலில் பர்ககானில் போட்டியிட்டு சார்க்கண்ட்டு சட்டமன்ற உறுப்பினராகத் தேர்ந்தெடுக்கப்பட்டார். 2019 ஆம் ஆண்டு ஜார்க்கண்ட் சட்டமன்றத்தில் இவர் இளைய சட்டமன்ற உறுப்பினராகவும் இருந்தார்.

## ஆரம்ப கால வாழ்க்கை
அம்பா பிரசாத்து பார்ககாவுன் தொகுதியின் முன்னாள் சட்டமன்ற உறுப்பினர்  யோகேந்திர சாவோவின் மகளாவார். இவரின் தாயார் நிமலா தேவியும்  பர்ககாவுன் தொகுதி  சட்டமன்ற உறுப்பினர் ஆக இருந்தார்.  அம்பா பிரசாத்து 2007 ஆம் ஆண்டில்  அசாரிபாக்கிலுள்ள கார்மல் பெண்கள் பள்ளியில் தொடக்கக் கல்வியும்  2009 ஆம் ஆண்டில்  அசாரிபாக்கில் உள்ள டி.ஏ.வி பொதுப் பள்ளியில் இடைநிலைப் படிப்பையும் முடித்தார்.  2014 ஆம் ஆண்டில் சேவியர்  சமூக சேவை நிறுவனத்தில்  மேலாண்மை பாடத்தில் முதுநிலை பட்டயம் படித்து தேர்ச்சி பெற்றார். மேலும் இவர் 2017  ஆம் ஆண்டில் அசாரிபாக்கு வினோபா பாபே பல்கலைக்கழகத்தில்  இளநிலை சட்டம்  முடித்தார் 

## மேற்கோள்கள்

பகுப்பு:ஜார்க்கண்ட் அரசியல்வாதிகள்
பகுப்பு:வாழும் மக்கள்
பகுப்பு:இந்திய அரசியல்வாதிகள்
பகுப்பு:இந்திய தேசிய காங்கிரஸ் அரசியல்வாதிகள்
சாரணியக் குறிக்கோளுரை

சாரணிய இயக்கத்தின் **சாரணியக் குறிக்கோளுரையான** (Scout Motto) "தயாராயிரு" எனும் சொற்றொடரின் நெருக்கமான மொழிபெயர்ப்பைப் பரவலாக அனைத்து இயக்கங்களும் பயன்படுத்துகின்றன. இந்தக் குறிக்கோளுரை 1907 முதல் உலகம் முழுவதும் மில்லியன் கணக்கான சாரணர்களால் பயன்படுத்தப்பட்டு வருகின்றன. பெண் வழிகாட்டிகள் மற்றும் பெண் சாரணர்களின் உலக சங்கத்தின் (WAGGGS) பெரும்பாலான உறுப்பினர் அமைப்புகளும் இதே பொன்மொழிகளைப் பகிர்ந்து கொள்கின்றன.

## சான்றுகள்


## மேலும் வாசிக்க

* 
பகுப்பு:சாரணியக் குறிக்கோள்கள்
கருங்கழுத்து தையல்சிட்டு

**கருங்கழுத்து தையல்சிட்டு** (*Dark-necked tailorbird*)(*ஆர்த்தோமசு அட்ரோகுலரிசு*)  பாடும் பறவை சிற்றினம் ஆகும். முன்பு இது " பழைய உலக கதிர்க்குருவி" கூட்டமைப்பில் வைக்கப்பட்டது. இப்போது இது *சிசுடிகோலிடே* குடும்பத்தில் வைக்கப்பட்டுள்ளது.

இது வங்காளதேசம், வடகிழக்கு இந்தியா மற்றும் தென்கிழக்கு ஆசியாவில் காணப்படுகிறது. இதன் இயற்கையான வாழ்விடங்கள் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் மற்றும் மிதவெப்பமண்டல அல்லது வெப்பமண்டல சதுப்புநில காடுகள் ஆகும்.

## மேற்கோள்கள்

## வெளி இணைப்புகள்

பகுப்பு:தென்கிழக்காசியப் பறவைகள்
பகுப்பு:வடகிழக்கு இந்தியப் பறவைகள்
பகுப்பு:வங்காளதேசப் பறவைகள்
செவ்வால் தையல்சிட்டு

**செவ்வால் தையல்சிட்டு** (*rufous-tailed tailorbird*)(*ஆர்த்தோமசு செரிசெசு*) என்பது "பழைய உலக தையல்சிட்டு" கூட்டமைப்பில் முன்பு வைக்கப்பட்ட ஒரு பறவை சிற்றினம் ஆகும். ஆனால் இப்போது அது *சிசிடிகோலிடே* குடும்பத்தில் வைக்கப்பட்டுள்ளது. புரூணை, இந்தோனேசியா, மலேசியா, மியான்மர், பிலிப்பீன்சு, சிங்கப்பூர், தாய்லாந்து ஆகிய நாடுகளில் காணப்படுகிறது . இதன் இயற்கையான வாழ்விடங்கள் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் மற்றும் மிதவெப்பமண்டல அல்லது வெப்பமண்டல சதுப்புநிலக் காடுகள் ஆகும்.

## மேற்கோள்கள்

பகுப்பு:மலேசியப் பறவைகள்
பிலிப்பீன்சு தையல்சிட்டு

**பிலிப்பீன்சு தையல்சிட்டு** (*Philippine tailorbird*)(*ஆர்த்தோமசு காசுடானிசெப்சு*) என்பது ஒரு பறவை சிற்றினம் ஆகும். இது முன்பு "பழைய உலக கதிக்குருவி" கூட்டமைப்பில் வைக்கப்பட்டது. ஆனால் இப்போது *சிசுடிகோலிடே* குடும்பத்தில் வைக்கப்பட்டுள்ளது. இதன் தாயகம் மேற்கு பிலிப்பீன்சு ஆகும்.

இதன் இயற்கையான வாழ்விடங்கள் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் மற்றும் மிதவெப்பமண்டல அல்லது வெப்பமண்டல சதுப்புநிலக் காடுகள் ஆகும்.

## மேற்கோள்கள்
தானியேல் புயல்

**தானியேல் புயல்** (*Storm Daniel*) அல்லது **சூறாவளி தானியேல்** (*Cyclone Daniel*) என்பது இதுவரை பதிவுசெய்யப்பட்ட மிக மோசமானதும், அதிக சேதத்தை உண்டுபண்ணியதுமான ஒரு நடுநிலக் கடல் வெப்பமண்டலச் சூறாவளியும், 2023 இன் இன்றுவரை மிக மோசமான வானிலை நிகழ்வுமாகும். 2023 செப்டம்பர் 4 இல் குறைந்த காற்றழுத்தத் தாழ்வு மண்டலமாக உருவான இப்புயல், கிரேக்கம், பல்காரியா, துருக்கி ஆகிய நாடுகளை விரிவான வெள்ளத்துடன் பாதித்தது. புயல் பின்னர் ஒரு நடுநிலக் கடல் தாழ்வாக ஒழுங்கமைக்கப்பட்டு *தானியேல் புயல்* எனப் பெயரிடப்பட்டது. இது விரைவில் அரை வெப்பமண்டலப் பண்புகளைப் பெற்று லிபியாவின் கடற்கரையை நோக்கி நகர்ந்து, அங்கு அது பேரழிவுகரமான வெள்ளப்பெருக்கை ஏற்படுத்தியது. புயல் ஒரு ஒமேகா தொகுதியின் விளைவாக உயர் அழுத்த மண்டலமாக உருவான இப்புயல், இரண்டு குறைந்த அழுத்த மண்டலங்களுக்கு இடையில் மாறி, கிரேக்க எழுத்தான Ω வடிவமான ஐசோபார்களாயின.

கிரேக்கத்தில், அதன் பதிவு செய்யப்பட்ட வரலாற்றில் மிக மோசமான புயலாகக் கருதப்பட்டது, கடுமையான மழை வெள்ளத்திற்கு இது வழிவகுத்தது, 2 பில்லியன் யூரோக்களுக்கு மேல் சேதத்தை ஏற்படுத்தியது. லிபியா மிகக் கடுமையாகப் பாதிக்கப்பட்டது, மழை பெய்வதால் டெர்னா நகருக்கு அருகில் இருந்த இரண்டு அணைகளும் இடிந்து விழுந்தன. இது 10,000 இற்கும் அதிகமானோரின் இறப்புகளுக்கு வழிவகுத்தது, 10,000 முதல் 100,000 பேர் வரை காணாமல் போயினர், இருப்பினும் சரியான புள்ளிவிவரங்கள் ஆதாரத்தின் அடிப்படையில் வேறுபடுகின்றன. இத்தகைய பேரழிவுகளுக்கு லிபியாவின் பெரும் பாதிப்பு அதன் 2014-2020 உள்நாட்டுப் போரில் குற்றம் சாட்டப்பட்டது, இப்போரினால் லிபியாவின் முக்கியமான உள்கட்டமைப்பு சேதப்படுத்தப்பட்டு, புயலுக்கு முன் மோசமான நிலையில் இருந்தது. இதைத் தொடர்ந்து, நடுநிலக் கடலில் உள்ள பல நாடுகள் பாதிக்கப்பட்ட நாடுகளுக்கு உதவி வழங்குவதாக உறுதியளித்தன.

## தாக்கம்

## மேற்கோள்கள்

## வெளி இணைப்புகள்

பகுப்பு:பல்கேரியா
பகுப்பு:துருக்கி
பகுப்பு:லிபியா
பகுப்பு:எகிப்து
பகுப்பு:2023 இயற்கை அழிவுகள்
பகுப்பு:வெப்ப மண்டலச் சூறாவளிகள்
தெற்கத்திய கருஞ்சிவப்பு மரங்கொத்தி

**தெற்கத்திய கருஞ்சிவப்பு மரங்கொத்தி** (southern Rufous woodpecker, அறிவியல் பெயர்: *Micropternus brachyurus jerdonii*) என்பது கருஞ்சிவப்பு மரங்கொத்தியின் துணையினம் ஆகும். இது தென்னிந்தியாவில் காணப்படுகிறது.

## விளக்கம்
மைனா அளவுள்ள தெற்கத்திய கருஞ்சிவப்பு மரங்கொத்தி சுமார் 25 செ. மீ. நீளம் இருக்கிறது. இதன் மேல் அலகு கறுப்பாகவும், கீழ் அலகு வெள்ளையாகவும் இருக்கும். விழிப்படலம் பழுப்புத் தோய்ந்த சிவப்பாகவும், கால்கள் நீலந்த் தோய்ந்த பச்சை நிறத்திலும் இருக்கும். உடலின் மேற்பகுதி கருஞ்சிவப்பாகக் கறுப்புக் குறுக்குக் கோடுகளுடன் காணப்படும். கழுத்தின் தூவிகள் செதில் போன்ற தோற்றம் தரும். மார்பும் வயிறும் கருஞ்சிவப்பாக குறுக்குக் கோடுகள் இன்றி காணப்படும். ஆண் பறவைக்கு கண்களுக்குக் கீழே பிறை வடிவமாக ஆழ்ந்த சிவப்பு நிறத் தூவிகள் வளர்ந்திருக்கும்.

## பரவலும் வாழிடமும்
தெற்கத்திய கருஞ்சிவப்பு மரங்கொத்தியானது தென்னிந்தியாவின் கருநாடகம், தமிழ்நாடு, கேரளம் ஆகிய மாநிலங்களிலும் இலங்கையிலும் மலைத் தொடர்களைச் சார்ந்த மூங்கில் காடுகளுடன் கூடிய இலையுதிர் காட்டுப் பகுதிகளில் சமவெளி முதல் மலைகளில் 1000 மீட்டர் உயரம் வரை காணப்படுகிறது.

## நடத்தையும் சூழலியலும்
எறும்புகள் நிறைந்த காடுகளில் இதனை இணையாக காண இயலும். எறும்புகளும், எறும்புகளின் முட்டையுமே இதன் முதன்மை உணவாகும். செவ்வெறும்பு முதலான எறும்புகளே முதன்மையாக உண்பதாக அறியப்படுகிறது. மரங்களில் கூடுகட்டி வாழும் இந்த எறும்புகளை சற்று நேரம் கொத்திக் கலைத்த பின்னர் வேறு ஒரு கிளையில் சென்று அமர்ந்து இறக்கைளில் ஒட்டிக்கொண்டுள்ள எறும்புகளைப் பிடித்து உண்ணும். இதன் தலை, வயிறு, வால் முனை ஆகியவற்றில் ஒருவகை நாற்றம் கொண்ட பசையுள்ளது. அதில் எறும்புகள் ஒட்டிக் கொள்ளும். அவற்றை இது பிடித்து உண்ணும். ஒன்றின் வயிற்றில் 2600 எறும்புகள் இருந்தததாக எண்ணியுள்ளனர். சிலசமயங்களில் பழங்களையும் உண்ணும். 
மூங்கில்களையும் அடிமரங்களையும் அலகால் விடாது தட்டி அதிர்வொலியை உண்டாக்கும்.  

இவை பெப்ரவரி முதல்ஏப்ரல் வரை இனப்பெருக்கத்தில் ஈடுபடும். எறும்புகள் கூடுகட்டி வாழும் மரங்களில் அவை கூடுகட்டியுள்ள இடத்திலேயே குடைந்து பொந்து செய்து இரண்டு அல்லது மூன்று வெள்ளை முட்டை இடும். சிலசயமங்களில் மரங்களில் பிற மரங்கொத்திகளைப் போல பொந்து குடைவதும் உண்டு.  

## மேற்கோள்கள்

பகுப்பு:தென்னிந்தியப் பறவைகள்
பகுப்பு:இலங்கைப் பறவைகள்
பகுப்பு:மரங்கொத்திகள்
பாபு மணி

**பாபு மணி** (*Babu Mani*)(c. 1963 - 19 நவம்பர் 2022)  என்பவர் இந்தியக் கால்பந்து வீரர் ஆவார். இவர் 1984 ஆசியக் கால்பந்து கூட்டமைப்பின் ஆசியக் கோப்பையில் முன்கள வீரராக இந்தியாவுக்காக விளையாடினார். இவர் மோகன் பாகனுக்காகவும் விளையாடினார். சையது நயீமுதீனின் பயிற்சியின் கீழ் கிழக்கு வங்காளத்திற்காகவும் விளையாடினார்.

மணி 1984 நேரு கோப்பையில் அர்ஜென்டினாவுக்கு எதிராகச் பன்னாட்டு அரங்கில் அறிமுகமானார். 1984ஆம் ஆண்டு ஆசிய கால்பந்து கூட்டமைப்பின் ஆசியக் கோப்பைக்குத் தகுதிபெற்றுப் பங்கேற்ற அணியில் ஒருவராக இருந்தார்.

## பெருமைகள்
**இந்தியா**

* தெற்காசிய விளையாட்டு தங்கப் பதக்கம்: 1985, 1987

**வங்காளம்**

* சந்தோஷ் கோப்பை: 1986–87, 1988–89

**முகமதிய விளையாட்டு**

* கூட்டமைப்புக் கோப்பை: 1983–84

**மோகன் பாகன்**

* கல்கத்தா கால்பந்து சுழல் போட்டி: 1984, 1986, 1992
* இந்தியக் கால்பந்து சங்கக் கேடயம்: 1987
* டியூரான்டு கோப்பை : 1984, 1985, 1986
* ரோவர்சு கோப்பை : 1985, 1992
* கூட்டமைப்புக் கோப்பை : 1986–87, 1987–88, 1992, 1993

**கிழக்கு வங்காளம்**

* கல்கத்தா கால்பந்து சுற்றுப் போட்டி: 1991
* இந்தியக் கால்பந்து சங்கக் கேடயம் : 1990, 1991
* டியூரான்டு கோப்பை: 1990, 1991
* ரோவர்சு கோப்பை : 1990

## மேற்கோள்கள்

## வெளி இணைப்புகள்
* புள்ளிவிவரங்கள்
* https://books.google.com/books?id=YhdmCQAAQBAJ&dq=1987+saf+games+final+football&pg=PA6

பகுப்பு:2022 இறப்புகள்
பகுப்பு:1963 பிறப்புகள்
பகுப்பு:இந்திய காற்பந்தாட்ட வீரர்கள்
அடெல்பர்ட் நோங்ரம்

**அடெல்பெர்ட் நோங்ரம்** (Adelbert Nongrum)  இந்தியாவைச் சேர்ந்த ஓர் அரசியல்வாதியாவார். வடக்கு சில்லாங்கு தொகுதியை மக்கள் கட்சியின் குரல் என்ற  கட்சியின் உறுப்பினராகப் பிரதிநிதித்துவப்படுத்துகிறார். முன்பு வடகிழக்கு இந்தியாவின் மேகாலயாவில் உள்ள அரசியல் கட்சியான குன் இனிவுட்ரெப் தேசிய விழிப்புணர்வு இயக்கத்தின் தலைவராகப் பணியாற்றினார். வடக்கு சில்லாங்கு தொகுதியைப் பிரதிநிதித்துவப்படுத்தும் இவர், 2018 ஆம் ஆண்டு தேர்தலைத் தொடர்ந்து மேகாலயா சட்டப் பேரவையில் கட்சியின் ஒரே பிரதிநிதியாக இருந்தார்.

2022 ஆம் ஆண்டில்  நோங்ரம் மக்கள் குரல் கட்சியில் சேர விருப்பம் தெரிவித்தார்.  மேலும்  2023 ஆம் ஆண்டு அக்டோபரில்  மேகாலயா சட்டமன்றத் தேர்தலில் கட்சிக்காக போட்டியிடத் திட்டமிட்டுள்ளதாகக் கூறினார். 2023 ஆம் ஆண்டு சனவரி மாதம்12 ஆம் தேதியன்று  நோங்ரம் சட்டமன்றத்தில் இருந்து பதவி விலகினார். 2023 ஆம் ஆண்டு நடைபெற்ற  தேர்தலில் மக்கள் குரல் கட்சியின்  வேட்பாளராக போட்டியிடுவதற்கான தனது விருப்பத்தை மீண்டும் கூறினார்.

## மேற்கோள்கள்

பகுப்பு:1976 பிறப்புகள்
பகுப்பு:மேகாலயா நபர்கள்
பகுப்பு:மேகாலயா அரசியல்வாதிகள்
பகுப்பு:வாழும் மக்கள்
பகுப்பு:இந்திய அரசியல்வாதிகள்
புள்ளித்தொண்டை மரங்கொத்தி

**புள்ளித்தொண்டை மரங்கொத்தி** (*Spot-throated flameback*)(***தைனோபியம் எவெரெட்டி***) என்பது பிசிடே குடும்பத்தில் உள்ள பறவை சிற்றினமாகும். இது பலாபாக், புசுவாங்கா மற்றும் கலாமியன் மற்றும் பலவான் தீவுகளில் பலவான் மாகாணத்தில் மட்டுமே காணப்படுகிறது. இது பிலிப்பீன்சில் மட்டுமே காணப்படும் அகணிய உயிரி ஆகும். இது சில நேரங்களில் மேற்கத்திய பொன்முதுகு மரங்கொத்தியின் துணையினமாகக் கருதப்படுகிறது. இது முதன்மை, இரண்டாம் நிலை காடுகள் மற்றும் தோட்டங்கள் உட்பட ஈரமான தாழ் நிலக் காடுகளில் காணப்படுகிறது. இது வாழ்விட இழப்பால் அச்சுறுத்தப்படுகிறது.

## விளக்கம்
இடது|thumb|295x295px| பெண் (இடது) மற்றும் ஆண் மரங்கொத்தி (வலது)
ஈபேர்டு இந்தப் பறவையை "பலவான் மற்றும் அண்டை தீவுகளில் உள்ள மரங்கள் நிறைந்த வாழ்விடங்களின் காணப்படும் ஒரு பெரிய மரங்கொத்தி எனவும், இதன் அடிப்பகுதி வெண்மை நிறத்தில் கருப்பு வரிகளுடனும், மேற்பகுதி தங்க-ஆலிவ் நிறத்திலும், பின்புறத்தில் பரவலான சிவப்பு நிற குறியுடன் மெல்லிய புள்ளிகள் கொண்டும், வெளிர் நுரை நிற தொண்டையுடன், கோண முகடு கொண்டும், பெண்களில் இது சிவப்பு முனையுடன் கருப்பு நிறமாகவும், ஆண்களில் முற்றிலும் சிவப்பு நிறமாகவும் இருக்கும்” எனத் தெரிவிக்கின்றது. மேலும் இந்த மரங்கொத்தி சிறிய சிவப்பு மீசையையும் கொண்டுள்ளது.

## வாழ்விடம்
தென்னந்தோப்புகள் உட்படக் காடுகளிலும் திறந்த வனப்பகுதிகளிலும் புள்ளித்தொண்டை மரங்கொத்தி காணப்படுகிறது. இது மனிதனால் மாற்றப்பட்ட வாழ்விடத்திலும் வாழக்குடியது. ஆனால் அசாதாரணமாகக் காணக்கூடியதாகக் கருதப்படுகிறது. இது பொதுவாக தாழ் நிலங்களில் வாழ்கிறது. மார்ச் மற்றும் ஏப்ரல் மாதத்தில் இனப்பெருக்கம் செய்யப்படுகிறது.

## பாதுகாப்பு நிலை
பன்னாட்டு இயற்கைப் பாதுகாப்பு சங்கத்தின் செம்பட்டியலில் இந்த பறவையை அச்சுறு நிலையை அண்மித்த நிலையில் இருப்பதாக மதிப்பிட்டுள்ளது. இதன் எண்ணிக்கை 2,500 முதல் 9,999 வரை இருக்கலாம் என மதிப்பிடப்பட்டுள்ளது. இந்த இனத்தின் முக்கிய அச்சுறுத்தல் வாழ்விட இழப்பு ஆகும்.

தாழ் நிலக் காடு இழப்பு, சீரழிவு மற்றும் துண்டு துண்டாகப் பலவான் பகுதியில் தொடர்ந்து நடந்து வருகிறது. தீவில் மீதமுள்ள பெரும்பாலான வனப்பகுதிகளிலும் மரம் வெட்டுதல் மற்றும் சுரங்கம் அமைத்தல் உள்ளிட்ட சலுகைகள் வழங்கப்பட்டுள்ளன. சட்ட விரோதமான மரக்கட்டைகள் தென்பகுதி முழுவதும் கடத்துவது தொடரும் என்று கருதப்படுகிறது.

இதன் துல்லியமான சூழலியல் தேவைகள் மற்றும் சீரழிந்த மற்றும் துண்டு துண்டான வாழ்விடங்களில் நிலைத்து நிற்கும் திறனைத் தீர்மானிக்கப் பரிந்துரைக்கப்படுகிறது.  தற்போதுள்ள பாதுகாக்கப்பட்ட பகுதிகளின் பயனுள்ள பாதுகாப்பை உறுதி செய்யவும் பரிந்துரைக்கப்படுகிறது.

## மேற்கோள்கள்

## மேலும் காண்க

* Collar, N.J. 2011. Species limits in some Philippine birds including the Greater Flameback Chrysocolaptes lucidus. Forktail number 27: 29–38.
வினய் குல்கர்னி

**வினய் ராசசேகரப்பா குல்கர்னி** (*Vinay Rajashekharappa Kulkarni*) இந்தியாவைச் சேர்ந்த ஓர் அரசியல்வாதியாவார். 1967 ஆம் ஆண்டில் இவர் பிறந்தார். கர்நாடக அரசாங்கத்தில் சுரங்கம் மற்றும் புவியியல் துற அமைச்சராக இருந்தார். தார்வாடு தொகுதியை பிரதிநிதித்துவப்படுத்தும் சட்டமன்ற உறுப்பினராக இருந்தார். கர்நாடகாவில் இந்திய தேசிய காங்கிரசு கட்சி உறுப்பினராக இயங்கினார்.  குல்கர்னி தொழில் ரீதியாக ஒரு விவசாயி மற்றும் வணிக பால் பண்ணையில் ஈடுபட்டார்.

## மேற்கோள்கள்

## புற இணைப்புகள்
* Profile

பகுப்பு:1967 பிறப்புகள்
பகுப்பு:வாழும் மக்கள்
பகுப்பு:இந்திய அரசியல்வாதிகள்
பகுப்பு:கர்நாடக அரசியல்வாதிகள்
மங்களூரு நகர தெற்கு சட்டமன்றத் தொகுதி

**மங்களூரு நகர தெற்கு சட்டமன்றத் தொகுதி** (*Mangalore City South Assembly constituency*) இந்தியாவின் கர்நாடக மாநிலத்திலுள்ள 224 சட்டமன்றத் தொகுதிகளுள் ஒன்றாகும். இது தட்சிண கன்னட மாவட்டத்தில் உள்ளது. தட்சிண கன்னட மக்களவைத் தொகுதியில் அடங்கும் 8 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 203 ஆகும்.

## சட்டமன்ற உறுப்பினர்கள்

## மேற்கோள்கள்

பகுப்பு:கர்நாடக சட்டமன்றத் தொகுதிகள்
பகுப்பு:தட்சிண கன்னட மாவட்டம்
ஓசுமியம் டெட்ராசல்பைடு

**ஓசுமியம் டெட்ராசல்பைடு**  (*Osmium tetrasulfide*) என்பது  OsS4 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியல் சேர்மமாகும். ஓசுமியம் மற்றும் கந்த்கமும் சேர்ந்து இச்சேர்மம் உருவாகிறது. 

## தயாரிப்பு
ஓசுமியம் டெட்ராக்சைடின் அமிலமயமாக்கப்பட்ட கரைசல்கள் வழியாக ஐதரசன் சல்பைடை அனுப்புவதன் மூலம் ஓசுமியம் டெட்ரசலபைடை  உருவாக்கலாம்.

::

## இயற்பியல் பண்புகள்
ஓசுமியம் டெட்ராசல்பைடு அடர் பழுப்பு நிற படிகங்களாக உருவாகிறது. இது குளிர்ந்த நீரில் கரையாது. நீர்த்த நைட்ரிக் அமிலத்தில் கரையும். நீரேற்றுகளை உருவாக்கும். 

உருகுநிலைக்கு சூடுபடுத்தினால் ஓசுமியம் டெட்ராசல்பைடு சிதைவடையும்.

## மேற்கோள்கள்

பகுப்பு:ஓசுமியம் சேர்மங்கள்
பகுப்பு:சல்பைடுகள்
பகுப்பு:கந்தகச் சேர்மங்கள்
ஜிதேந்திர மோகன் அன்சு

**ஜிதேந்திர மோகன் அன்சு** (*Jitendra Mohan Hans*) என்பவர் இந்திய காது, மூக்கு, தொண்டை அறுவை சிகிச்சை நிபுணர், மருத்துவ ஆராய்ச்சியாளர் மற்றும் குரல்வளை புற்றுநோய் அறுவை சிகிச்சைக்குப் பிறகு பேச்சு மறுவாழ்வுக்கான *பேச்சு அடைப்பிதழைக்* கண்டுபிடித்தவர் ஆவார். இவர் இந்தியாவின் செயற்கை உள்காது பொருத்தும் அறுவை சிகிச்சை குழுமத்தின் நிறுவனர் உறுப்பினராகவும், 2014-ல் உள்நாட்டு *பயோனிக் காதை* உருவாக்கிய பாதுகாப்பு ஆராய்ச்சி மற்றும் மேம்பாட்டு அமைப்பின் திட்டக் குழுவின் பகுதியாகவும் இருந்துள்ளார்.

## கல்வி
அன்சு 27 நவம்பர் 1955 -ல் பிறந்தார். இவர் 1978-ல் மீரட் பல்கலைக்கழகத்தில் மருத்துவப் பட்டம் பெற்றார்.

## மருத்துவ பணி
இவர் இந்தியப் பிரதமரின் கெளரவ காது மூக்கு தொண்டை அறுவை சிகிச்சை நிபுணராகப் பணியாற்றியுள்ளார். அகில இந்தியப் பேச்சு மற்றும் கேட்டல் நிறுவனம், மைசூர் மற்றும் அலி யஜுர் ஜங் தேசிய காதுகேளாமை நிறுவனத்தில் மருத்துவராக அரசாங்க பதவி நியமனம் பெற்றார். இவர் உட்செவிச்சுருள் பதியம் நுட்பங்களுக்கான முன்னோடியாக இருந்ததாகக் கூறப்படுகிறது.

## விருதும் கவுரவுமும்
ஒன்றிய அரசுப்பணியாளர் தேர்வாணையம் மற்றும் உலக சுகாதார அமைப்பின் ஆலோசனைக் குழுவில் உறுப்பினராக இருந்துள்ளார். மருத்துவத்துறையில் இவர் ஆற்றிய பங்களிப்பிற்காக இந்திய அரசு 2005ஆம் ஆண்டு பத்மசிறீ விருதை இவருக்கு வழங்கியது.

## மேற்கோள்கள்

பகுப்பு:Articles with hCards
பகுப்பு:பத்மசிறீ விருது பெற்ற மருத்துவத்துறையினர்
பகுப்பு:வாழும் மக்கள்
பகுப்பு:1955 பிறப்புகள்
தஞ்சாவூர் வடக்கு அலங்கம் பாலதண்டாயுதபாணிசுவாமி கோயில்

**தஞ்சாவூர் வடக்கு அலங்கம் பாலதண்டாயுதபாணிசுவாமி கோயில்** என்பது தஞ்சாவூர் நகரில் வடக்கு அலங்கம் பகுதியில் உள்ள ஒரு முருகன் கோயிலாகும்.

## மூலவர்
இங்குள்ள மூலவர் பாலதண்டாயுதபாணி என்றழைக்கப்படுகிறார்.

## சிறப்பு
இந்தக் கோயில் மன்னர் சரபோஜி காலத்தில் கட்டப்பட்டதாகும். இப் பகுதியை ஆட்சி செய்த மன்னர்கள் அடிக்கடி பழனியிலுள்ள முருகன் கோயிலுக்குச் சென்று வந்துள்ளனர். அப்படி சென்று வர பல நாட்கள் ஆனதால், அங்கிருப்பது போல இங்கும் ஒரு கோயிலை அமைக்க முடிவு செய்தனர். முருகன் கனவில் வந்து சொன்னதை அடுத்து, பழனி மலையின் அடிவாரத்தில் இருந்து ஒரு முருகன் சிலையை இங்கு கொண்டு வந்து அமைத்துள்ளார்கள்.

## தஞ்சாவூர் அறுபடை வீடு
தஞ்சாவூரில் உள்ள அறுபடைவீடுகளாக மேல அலங்கம் முருகன் கோயில் (திருப்பரங்குன்றம்), வடக்கு அலங்கம் முருகன் கோயில் (பழமுதிர்சோலை), குறிச்சித் தெரு முருகன் கோயில் (திருத்தணி), ஆட்டுமந்தை அஞ்சல்காரத்தெரு முருகன் கோயில் (சுவாமிமலை), சின்ன அரிசிக்காரத் தெரு முருகன் கோயில் (பழனி), பூக்காரத்தெரு முருகன் கோயில்  (திருச்செந்தூர்) ஆகியவற்றைக் கூறுகின்றனர். சுமார் 40 வருடங்களாக இப்பகுதியிலுள்ள முருக பக்தர்கள் ஒரே நாளில் இந்த அனைத்து முருகன் கோயில்களுக்கும் பாத யாத்திரையாகச் சென்று வருகின்றனர்.

## மேற்கோள்கள்

பகுப்பு:தஞ்சாவூர் மாவட்டத்திலுள்ள முருகன் கோயில்கள்
பகுப்பு:கௌமாரம்